คอนเสิร์ตวอยเซสมิวสิกฟรอมไฟนอลแฟนตาซี

คอนเสิร์ตวอยเซสมิวสิกฟรอมไฟนอลแฟนตาซี (VOICES music from FINAL FANTASY Concert) เป็นคอนเสิร์ตที่จัดขึ้นในวันที่ 18 กุมภาพันธ์ พ.ศ. 2549 ที่แปซิฟิโก โยโกฮามะ โคคุริตสึไดฮอลล์ จังหวัดคานางาวะ โดยสแควร์เอนิกซ์ มี อาร์นี รอธ เป็นวาทยกร และมีวงพริม่าวิสต้า ฟิลฮาร์โมนิก ออร์เคสตรา เป็นผู้บรรเลงดนตรี

**รายละเอียด**
คอนเสิร์ต VOICES music from FINAL FANTASY เป็นคอนเสิร์ตที่นำเพลงประกอบของเกมไฟนอลแฟนตาซีหลายๆ ภาค มาเรียบเรียงดนตรีใหม่ในแนวออร์เคสตรา ซึ่งแตกต่างจากคอนเสิร์ตที่เคยจัดขึ้นมาแล้วอย่าง 20020220 music from FINAL FANTASY และ TOUR de JAPON music from FINAL FANTASY เพราะทุกเพลงต่างมี "เสียงของคน" ซึ่งในที่นี้หมายถึงนักร้องและวงประสานเสียง เข้ามาร่วมขับร้องด้วย ตามชื่อคอนเสิร์ต "VOICES" นั่นเอง
นอกจากนี้ เนื่องจากคอนเสิร์ตได้จัดขึ้นในช่วงที่เกมไฟนอลแฟนตาซี XII กำลังจะออกวางจำหน่าย ทางผู้จัดงานจึงได้จัดกิจกรรมหลายอย่างเพื่อเป็นการโปรโมตไฟนอลแฟนตาซี XII ตรงส่วนล็อบบี้ของสถานที่แสดง เช่น การนำฟิกเกอร์ตัวจัดจ์เมนท์ขนาดเท่าคนจริงมาตั้งโชว์, จัดมุมทดลองเล่นเกมไฟนอลแฟนตาซี XII, มุมทดลองชิมเครื่องดื่มไฟนอลแฟนตาซี XII โพชั่น และช่วงแนะนำเหล่านักพากย์ผู้ให้เสียงตัวละครในเกมไฟนอลแฟนตาซี XII

**ผู้แสดง**
 พิธีกร
** โนบุโอะ อุเอมัตสึ
** ริเอโกะ คาตายามะ- นักร้อง
** เอมิโกะ ชิราโทริ
** RIKKI
** อิซุมิ มาสุดะ
** แองเจลา อากิ- นักร้องโอเปร่า
** เอสึโยะ โอตะ (เสียงโซปราโน่)
** สุมิอากิ วาตานาเบะ (เสียงเทนเนอร์)
** เท็ตสึยะ โอดางาวะ (เสียงเบส)- วาทยกร
** อาร์นี่ รอธ- บรรเลงดนตรี
** พริม่าวิสต้า ฟิลฮาร์โมนิก ออร์เคสตรา (Prima Vista Philharmonic Orchestra)
** เดอะโมกลีส์ (The Moogles)
** เดอะแบล็กเมจส์ (THE BLACK MAGES)

**การแสดง**
 ครึ่งแรก
*# Prelude (プレュード)
*# Liberi Fatali จาก FF8
*# Fisherman's Horizon จาก FF8
*# Inori no Uta (祈りの歌) จาก FF10
*# Suteki da ne (素敵だね) จาก FF10
*# Final Fantasy Doo-Wop Medley (ファイナルファンタジー ドゥワップメドレー)
*# Itsuka Kaeru Tokoro~Melodies of Life (いつか帰るところ〜Melodies of Life) จาก FF9
*# Final Fantasy (ファイナルファンタジー)- ครึ่งหลัง
*# Prima Vista Band (Purima Bisuta Gakudan) จาก FF9
*# The Promised Land (Yakusoku no Chi) จาก FF7AC
*# Memoro de la Ŝtono~Distant Worlds จาก FF11
*# Eyes On Me จาก FF8
*# Kiss Me Good-Bye จาก FF12
*# Opera "Maria and Draco" (オペラ「マリアとドラクゥ」) จาก FF6- อังกอร์
*# Swing de Chocobo
*# Advent: One-Winged Angel (Sairin: Katatsubasa no Tenshi) จาก FF7AC

**เกร็ด**
 ตั๋วคอนเสิร์ตขายหมดเกลี้ยงภายในเวลา 15 นาที - วงพริม่าวิสต้า ฟิลฮาร์โมนิก ออร์เคสตรา เป็นวงออร์เคสตราที่ถูกจัดตั้งขึ้นเพื่อบรรเลงดนตรีในคอนเสิร์ตครั้งนี้โดยเฉพาะ ซึ่งชื่อของวง นำมาจากวงพริม่าวิสต้า ที่ปรากฏในเกมไฟนอลแฟนตาซี IX- ในการแสดงครั้งนี้ ทั้ง RIKKI และ อิซุมิ มาสุดะ ต่างก็กำลังตั้งครรภ์อยู่ โนบุโอะ อุเอมัตสึ ผู้เป็นพิธีกรจึงกล่าวติดตลกว่า "วันนี้เป็นวันรวมพลคนท้อง"- เพลงสุดท้าย Advent: One-Winged Angel มีการแสดงรวม 2 ครั้ง เพราะหลังจากแสดงจบแล้ว ผู้ชมได้เรียกร้องให้แสดงอีก โนบุโอะ อุเอมัตสึ จึงตัดสินใจให้แสดงเพลงนี้อีกครั้ง- การแสดงคอนเสิร์ตครั้งนี้ ได้ถูกบันทึกและออกวางจำหน่ายในรูปแบบดีวีดี เมื่อวันที่ 21 มิถุนายน พ.ศ. 2549 ซึ่งถ้าหากไม่นับดีวีดีคอนเสิร์ตที่จำหน่ายเฉพาะแฟนคลับ นี่ก็ถือเป็นดีวีดีคอนเสิร์ตแนวออร์เคสตราของไฟนอลแฟนตาซี ที่ออกวางจำหน่ายเป็นครั้งแรก

**อ้างอิง**
  FF Orchestra Concert "VOICES" Report date=2007-04-19  -  "Final Fantasy" Orchestra Concert Kaisai date=2007-07-11  

**แหล่งข้อมูลอื่น**
  เว็บไซต์อย่างเป็นทางการ date=2006-06-15  
หมวดหมู่:ไฟนอลแฟนตาซี
หมวดหมู่:งานแสดงดนตรี